《菩萨蛮》
清代·冯幵

华灯红壁闻箫鼓。雄龙雌凤遥相语。抱得七弦琴。无人知此心。

相丝怜曲局。无意调膏沐。沟水日西东。君心同不同。

作者简介：1873-1931，字君木，浙江慈溪人。生于清穆宗同治十二年，卒于民国二十年，年五十九岁。少孤，从母俞受诗。年十五六，斐然有著作志。二十补诸生，光绪二十三年，（公元一八九七年）以拔贡试于朝，列二等。例得知县，拜自显为儒官，受丽水县学训导。寻调宣平，因病不赴。年甫三十，归，不复出，与吴昌硕、况周颐、朱孝藏、程颂万游，交尤笃。晚，以疾卒于海上旅次。开为文华实相资，诗出入杜、韩、黄、陈，兼工倚声，尝与陈境塘等结剡社。著有《回风堂文》若干卷，诗若干卷，词一卷，日记若干卷，杂著若干种，藏于家。